Kabupatén Teluk Bintuni nyaéta salah sahiji kabupatén anu aya di wilayah Papua Kulon. Dumasar hukum pambentukan wilayah ieu nyaéta UU Nomor 26 Tahun 2002/LN Nomor 129 Tahun 2002. Kabupaten Teluk Bintuni diresmikeun tanggal 11 November 2002. Taun 2015, kabupatén ieu ditetepkeun jadi Kawasan Ekonomi Khusus anu fokus kana pemwangunan pabrik pupuk jeung industri petrokimia berbasis migas (minyak jeung gas).

Kondisi Umum

Lega Wilayah 
Lega wilayah Kabupatén Teluk Bintuni nyaéta 18.114 Km²  anu kaasup 13,02 % wilayah Provinsi Papua Barat.

Wates Wilayah 
Di handap ieu dijelaskeun wates-wates wilayah Kabupatén Teluk Bintuni dumasar Undang-undang Republik Indonesia Nomor 26 Tahun 2002.

Kasehatan 
Taun 2017, Kabupatén Teluk Bintuni meunang pangajén United Nations Public Service Award (UNPSA) ti Persatuan Bangsa-Bangsa (PBB) sabab pamaréntahna berhasil nurunkeun angka morbiditas jeung sumebarna panyakit malaria. Padahal wilayah Papua jeung Papua Kulon téh kaasup kana kategori endemis tinggi sumebarna panyakit malaria.

Program anu berhasil mawa bintuni ngahontal pangajén éta, nyaéta program anu disebut Early Diagnosis and Treatment (EDAT). Program ieu diterapkeun ti taun 2010 jang merangan malaria anu loba ngajangkit warga satempat. Reungit Anopheles anu mawa panyakit malaria, réa hirup di kabupatén anu 50% wilayahna masih kénéh rawa mangrove. Sistem EDAT jadi jawara dina kategori "Ngajangkau anu Paling Miskin tur Rentan Liwat Layanan Inklusif jeung Kamitraan di wilayah Asia Pasifik." Program ieu dilaksanakeun ku cara ngabentuk Juru Malaria Kampung (JMK) atawa spesialis malaria anu tugasna ningkatkeun kasadaran jeung méré pendidikan ka masarakat ngeunaan idéntifikasi, pencegahan, jeung pangobatan malaria. Aparat anu boga kakaitan jeung program ieu ogé ditugaskeun jang ngalatih warga jadi petugas kaséhatan, ngawadahan obat malaria sangkan leuwih gampang dipaké, sarta mastikeun kualitas obat-obatan éta. Dina ngalaksanakeun program ieu, pamaréntah Kabupatén Teluk Bintuni kerja sama jeung organisasi non-pamaréntah sarta séktor swasta.

Saprak sistem EDAT diterapkeun di taun 2010, angka kejadian malaria berhasil dikurangan. Taun 2015, kasus malaria turun jadi 2,4 kajadian per 1.000 penduduk. Dalapan taun saterusna, nyaéta taun 2017, program ieu berhasil ngurangan sumebarna malaria nu awalna 9,2% nepi ka jadi 0,02% hungkul di 12 désa. Salian ti ngurangan sumebarna malaria, program EDAT ogé berhasil ngurangan tingkat morbiditas malaria nu awalna 115 pasén per 1.000 penduduk (taun 2009) jadi 5 pasén per 1.000 penduduk (2016). Pasén-pasén éta ogé asalna ti luar wilayah Kabupatén Teluk Bintuni sementara warga lokal sorangan geus teu aya anu kajangkit.

Ekonomi 
Taun 2015, Kabupatén Teluk Bintuni ditetepkeun jadi Kawasan Ekonomi Husus anu fokus kana pemwangunan pabrik pupuk jeung industri petrokimia berbasis migas (minyak jeung gas). Rencanana industri ieu bakal dipuseurkeun di lahan anu legana 2,112 Ha di Desa Onar Baru, Distrik Sumuri tur bakal dikelola ku BUMN, PT Pupuk Indonesia. Loka Laman KPPIP (Komite Percepatan Penyediaan Infrastruktur Prioritas) nyatetkeun yén total investasi di Bintuni ngahontal Rp. 31,400 triliun. Diperkirakeun jumlah tenaga kerja anu bakal kaserep ku industri ieu nyaéta 51,500 jalma.

Distrik/Kecamatan 
Awalna, Kabupatén Teluk Bintuni ngan boga 10 distrik hungkul. Nanging, saprak diterbitkeunna Peraturan Daerah Nomor 3 Tahun 2007 minangka Pembentukan Distrik di Wilayah Kabupaten Teluk Bintuni, daérah ieu jadi miboga 24 distrik.

Penduduk

Jumlah Penduduk 
Dumasar catetan Sénsus Penduduk 2010, jumlah penduduk Kabupatén Teluk Bintuni nyaéta 52.403 jalma, anu kasusun ti 29.022 pameget jeung 23.381 istri. Tina sensus éta katingali yén penyebaran penduduk berpusat di Distrik Bintuni nyaéta 35,40 persén, dituluykeun ku Distrik  Sumuri 12,5 persén, jeung Distrik Manimeri 10,14 persén sementara distrik-distrik séjéna di handap 7 persén.

Distrik Bintuni, Distrik Sumuri, jeung Distrik Manimeri téh 3 distrik anu boga penduduk panglobana nyaéta masing-masing 18.552 jalma, 6.571 jalma, dan 5.313 jalma. Ku legana anu kurang leuwih 18.637 kilo meter persegi tur dicicingan ku 52.403 jalma, maka rata-rata tingkat kapadetana nyaéta 3 jalma per kilo meter persegi.

Referénsi